Bidestveanîna mafên netewîyên gelê kurd 
di çarçoveya îraneke demokratîk û federal de 


i 



Duheftînameyek Siayasî-Giştî Ye, PDK îranê diweşîne wm.kurdistanmedia.com/kurdî 
www.agirimedia.org Hejmar (251) 04-04-2015 Buha (150) Tûmen 


Şehîdên Kurdistanê di dilê me de dijîn 



Rêûresma 10’ê Xakelêwe 
li binkeya Deftera Siyasî a 
PDKÎ bi rê ve çû. 

Sibêdeya roja 10’ Xakelêwe a 
sala 1394a’n, rêûresma taybet 
bi roja şehîdên Kurdistanê, 
li binkeya Deftera Siyasî 
a PDKI bi beşdariya birêz 
Mistefa Hicrî sekreterê giştî 
û endamên rêberî, kadr û 
pêşmerge û mêhvan û mal- 
batên rêzdar ên şehîdan bi rê 
ve çû. 


Di beşa yekem a rêûresmê 
de, piştî rêjeya leşkirî a hêza 
pêşmergê Kurdistanê ber bi 
goristana şehîdan, û herweha 
pêşkêşkirina du sirûdên “Ey 
Şehîdan” û “Merêjin bom 
firmêskî xem”, tace gula 
wefadarî û rêzgirtinê ji aliyê 
birêz Mistefa Hicrî sekreterê 
gişî û birêz Se’îd Meqrûzî ve, 
li ser gora şehîdan hate danîn. 
Di beşa duyemîn a rêûresmê 
de pêşangeha wêneyên 
şehîdan ji aliyê birêz Hesen 


Şerefî û yek ji malbatên 
şehîdan ve, bi rûyê beşdaran 
hate vekirin. 

Di beşa sêyemîn a rêûresmê 
de ku di salona rêûresmên 
PDKÎ de bi rê ve çû, piştî 
sirûda netewî ya “Ey Reqîb” 
û ragirtina xulekê bêdengî 
bona rêzgirtin ji canê paqij ên 
şehîdên Kurd û Kurdistanê, 
peyama birêz Mesûd Tek 
sekreterê Partiya Sosyalîst a 
Kurdistanê bi vê boneyê ve 
hate pêşkêşkirin. | Dom R:2~| 


Roja şehîdên Kurdistanê li Nawenda 3’ê a Kurdistanê bilind hate nirxandin 



Roja Sêşemî berwara 11 ’ê 
Xakelêwa sala 1394’an, 
rêûresma 10’êXakelêwe 
roja şehîdên Kurdistanê li 
Nawenda 3 a Kurdistanê, bi 
beşdariya endamên rêberî, 
kadr, pêşmerge û mêhvanan 
hate lidarxistin. Di despêka 


beşa yekem a rêûresmê de, 
piştî sirûda netewî ya “Ey 
Reqîb” û deqeyek bêdengî 
bona rêzgirtin ji canê 
paqij ê şehîdên Kurdistanê, 
peyama nawenda 3’ê a 
Kurdistanê ji 

aliyê birêz I Dom R:2 | 



Birêz Tahir Mehmûdî Endamê Komîteya Nawendî a PDKÎ: 


“Pêşewayê Kurdan , derd û êşa civatên 


xelkê Kurdistanê destnîşan dike , û kilî- 
da dergehê bexteweriyê dide wan , «... ” 


◄ R: 3 



Teymûr Elyasî: “îranê 
5 peymanname ji koma 
wan peymannameyên 
navnetewî ku pejiran- 
dine... ”. 

— ► 




Amîn Xusrewî: “Hilbijar- 
tina rê û rêbaza PDKÎ ku 
bi baweriya min her doma 
rêbaza Qazî û Qasimlo û 
Şerefkendîye... ”. 



21 ’ê Adarê, roja cîhaniya 
xebata li dijî ferq û cuda- 
hiya regezîyan tepeseriya 
neteweyî 

Siyasî 


Agirî 


Sergotar 


Sekreterê PSK’ê birêz Mesûd Tek beşdarî merasima roja Şehîdan bû, ku li bajarê Koyê, 
di baregeha nawendî ya PDKl de hatibû amadekirin, û peyama jêr pêşkeşî beşdaran kir: 


Civîna Lozanê 



Şehab Xalidî 

Komara îslamiya îranê ku Amerîka 
wekî Şeytanê mezin bi nav dikir,û di 
wan çend salên borî de, radigehand ku 
em teslîmî daxwaziyên wan nabin û 
ew dorpêçên aborî jî ku bi ser me de 
spandine, ji kaxezên diriyayî zêdetir 
tu riştek nînin, û nikarin bandora xwe 
li ser me bikin, û digotin xelkê me hêz 
û şiyana xweragirtinê di hemberî wan 
dorpêçan de hene, lê piştre cîhanê dît 
ku çawa îran di bin barê giran yê dor- 
pêçên aborî de dinale, û rewşa aborî 
gihaye astekê ku sebr û taba xelkê 
welat nemaye, û her demekê egera 
teqîna kerb û kîna vî xelkê bêzarbûyî 
ji destê siyasetên serhişkane yên raye- 
darên rejîmê heye, lewra Xamineyî 
destewajeyek bi navê “nermiya qeh- 
remanane” anî berbas, û wisa nîşan 
da, ku ew teslîm nebûne, belkû ew 
nermiya wan di hemberî Amerîkayê 
de, şêweyek ji qehremantiyê ye. 

Encama hewldanên rayedarên Komara 
Îslamî bona derketina ji bin barê giran 
yê dorpêçên aborî, vexwarina cama 
jehrê bû li Lozanê de, û wan soz da 
ku di hemberî rakirina dorpêçan de, 
biryarên civîna Lozanê cî bi cî bikin, 
heya wê roja ku lihevkirina dawiyê 
îmze dikin. 

Bêguman hekî ew lihevkirina wan 
bibe sedema vê ku rewşa aborî ya 
welat baştir be, û xelk ji destê giranî û 
bêkariyê rizgar bin, û ji aliyekî din ve, 
ew bi kiryar sozên xwe bi cih bînin, 
û hewlê nedin ku bi awayekî veşartî 
kar bo çêkirina çeka navikî bikin, ew 
lihevkirin wê baş be. 

Lê dîroka zêdetir ji 30 salan deshilat- 
dariya rejîma îranê selimandiye, 
ku ew rejîm ne cihê baweriyê ye, û 
herwekî ku Binyamîn Natanyaho 
ragehand, ew lihevkirin ne tenê nikare 
pêşiya destpêregihîştina rejîma îranê 
bi çeka navikî bigre, belkû rê ji bo re- 
jîmê xweş dike ku bi awayekî nepenî 
çeka navikî çêbike. 

Lewra bi baweriya me ew lihevkirin 
metirsiya wê heye, û zêdetir wê di 
berjewendiya rejîmê de be, ne di ber- 
jewendiya xelkê welatê me de. 



Kes û kar û malbatên dilşewitî ên 
şehîdan! 


Birêz Kak Mistefa Hicrî, sekreterê 
giştî yê Partiya Demokrat a Kurdis- 
tana îranê! 

Endamên Komîteya Navendî û 
Deftera Siyasî ya PDKÎ, yên ber- 
ketî! 

Kadr û peşmergeyên tekoşer! 

Bi navê hemû endam û alîgirên Parti- 
ya xwe, bi boneya 10’ê Xakelêweyê, 
ez li ber Pêşewa Qazî û hemû şehîdên 
Kurdistanê kirnoş dibim, û peymanê 
nû dikim, ku em nehêlin alaya şehîdan 
bikeve erdê. 

Xwîşk û birayên delal! 

Ala û sirûd nirxên hevbeş ên hemû 


neteweyan in. Nirxên me yên hevbeş 
jî hene ku, peywendiya me û hest û bîr 
û baweriya neteweyî bihêztir dikin, ku 
ew in: Ala Rengîn, Sirûda Ey Reqîb 
û cejna Newrozê. Ala Rengîn alaya 
hemû Kurdan e. Kurd her li ku derê 
bin, bi heman hestê newrozê pîroz 
dikin, û sirûda Ey Reqîb dixwînin. 

Her netewe di rojên xweşî û şadiyê de 
bi hevra şadî, û di rojên xembariyê da 
pêkve xemgîn dibin. 

Hevalên berketî! 

Ji bona xebatgerên Kurd şehîd bûn 
annanc nîne, lê bêle ger pêwîst be, 
tekoşerên Kurd bê tirs çûne ser mirinê 
û bûne cangoriyê gel û welat. Her 
wekî helbestvanê mezin û tekoşer 
Abdullah Peşêw dibêje, di bin her 
kevirekê, di bin her darekê û her 
şîkefteke Kurdistanê da şehîdên me 
hene. Lê belê pir mixabin, hêşta me 
rojekê hevbeş ya şehîdan nine, ku 
hemû Kurd di vê rojê da şehîdên xwe 
bi bîr bînin, û sond bixwin, ku riya 
wan berdewam be. 

Xwîşk û birayên xoşewîst! 

Bêguman hemû rojên sale hêjayî 
hindê ne, ku ji bona roja şehîdan 


werin destnîşankirin. Ji ber ku roj 
nîne, ku ji bona azadiya Kurdistanê 
çendîn Kurd şehîd nebin. Lê belê li 
gor bîr û baweriya me roja 10’ê Xake- 
lêwe (30’ê Adar) guncavtirîn roj e, ku 
wekî roja şehîdan were destnîşankirin. 
Ji ber ku 10’ê xakelêweyê roja 
şehîdkirina serkomarê yekemîn ê 
Kurdistanê Pêşewayê nemir û hevalên 
wî ye. 

Beşdariya Barzaniyan di damezran- 
din û parastina Komara Kurdistanê, 
û piştgiriya hemû Kurdan li Komarê, 
nîşana hindê ye ku Komar ya hemû 
Kurdan e, serokê wê jî serokê hemû 
Kurdan bû. 

Ji ber vê yekê em piştgiriya biryara 
sêyemîn Konferansa Ciwanên Herçar 
Parçeyên Kurdistanê dikin û pêşniyara 
me ev e, ku 10’ê Xakelêwe bibe roja 
şehîdan, da ku hemû Kurd di vê rojê 
da bi hevra şehîdên xwe bi bîr bînin, 
û peymanê nû bikin, ku bona gihîştina 
bi armancên wan kar û xebatê bikin. 
Ez carekî din li ber Pêşewa Qazî û 
hemû şehîdan kirnoş dibim. 

Riha wan şad, û rêya wan berdewam 
be. 


Doma R:1 


Paşan, piştî pêşkêşkirina sirûdek 
şoreşvanî ji aliyê Kora Muzîk a PDKI 
ve, peyama Komîsyona Komelayetî 
a PDKI ji aliyê birêz Tahir Mehmûdî 
endamê Komîteya Nawendî ve hate 


xwendin. 

Rêûresmê bi helbesteke taybet bi wê 
rojê ve ku ji aliyê Çengîz Sîgarçî ve 
hate pêşkêşkirin karê xwe berdewam 
kir, û paşan peyama her sê rêkx- 
irawên Lawan, Jinan û Xwendekarên 
Demokrat ên Kurdistana îranê, ji aliyê 


Hêriş Kerîmî endamê heyeta îcrayî 
ya Yekîtiya Xwendekaran ve hate 
pêşkêşkirin. 

di dawiyê de rêûresmê bi sirûdekê ku 
ji aliyê Kora Muzîka PDKÎ ve hatibû 
amadekirin, dawî bi karên xwe anî. 



Kerîm Qelatî berpirsê beşa Komelay- 
etî a Nawenda sê ve hat pêşkêşkirin. 
piştre pexşana “silav li Dr. Qasimlo” 
ku ji aliyê Selah Semedî ve hatibû 
nivîsandin, û ji aliyê Xalid Gergolî 
ve hate pêşkêşkirin û piştre sirûda 
“Şehîd” ji aliyê girûpa sirûd a Komî- 
teya “Hîway Lawan” ve hat xwendin, 
û herweha pexşana “Pêşewa berew 
Herman” jîji aliyê Hesen Husênniya 
ve hate pêşkêşkirin. Di beşa duyemîn 
a rêûresmê de, beşdaran bona rêzgirtin 

I ji şehîdên Kurdistanê, serdana gor- 
istana şehîdên PDKÎ li Cêjnîkanê kirin 
û piştî xwendina sirûda “Ey Şehîdan” 
tace gula rêzgirtinê ji aliyê birêz Sidîq 
Derwîşî endamê Komîteya Nawendî 
û Xûşka Rihan hevjîna şehîd Kazim 

( Ezîzî ve, li ser gora şehîd Seyîd Re- 
hîm Cîgerî hate danîn. 

Di beşa sêyemîn û dwiya rêûresmê de, 
pêşangeha wêneyên şehîdên Nawenda 
Sê a Kurdistanê ku ji şehîdên komî 


teyên Sino, Nexede, Pîranşar, Ur- 
miye, Selmas, Xoy û Makûyê pêk 
dihatin, ji aliyê birêzan Rehîm Ger- 
golî û Şadî Mînberî, keça şehîd Hejar 
Mînberî ve hate vekirin, û ji aliyê 
beşdarên rêûresma 10’ê Xakelêwe ve 
bi germî hate pêşwazîkirin. 

Agirî 


Siyasî 


Peyama Komîsyona Civakî ya PDKI bi boneya 10’ê Xakelêwe roja şehîdên Kurdistanê 




Civatên xelkê Kurdistanê! 

Xortên neteweya Kurd! 

Malbatên serbilind ên şehîdên 
Kurdistanê! 

îro roja 10’ê Xakelêwe roja şehîdên 
Kurdistanê ye. Roja rêzgirtin û eme- 
gnasiya di hemberî wan cangoriyan e 
ku ji bo asûdeyî û bextewerî û jiyana 
bi azadî ya neteweya xwe û ji bo ber- 
girî ji xak û xelkê Kurdistanê, jiyana 
xwe ya asayî danîne aliyekî, û fîdakarî 
gihandin lûtkeya herî bilind ya xwe, 
û bi bexşîna can û xwîn û jiyana xwe 
di pêxema hêvî û annancên Kurd de, 
serê xwe danîn û bûne remza xebat û 
xweragiriyê, û bi xwîna xwe belgeya 
neteweyîbûn û rewayiya mafên Kurd 
mor kirin. Lewra xortên neteweya 
Kurd jî wekî emegdarî bi armancên 
xwe di hemberî vê bexşîna mezin de, 
serê rêz û hurmetê ji bo canê wan yê 
pak dadinên. 

Xebata neteweya Kurd bi berfire- 
hiya xaka Kurdistanê ye, û bihust bi 
bihustên vê xakê jî cihê hembêzkirina 
şehîdekî ye, lewra hemû cihên Kurd- 
istanê cihê şehîdan û hemû rojên sal 
û salan, roja emegdariya di hemberî 
şehîdan û pêregihîştin û rêzgirtina ji 
malbatên wan e. 

Bi vî halî jî bona vê ku rojek di salê 
de wekî roja şehîdan bê diyarîkirin, 
û di vê rojê de em şehîdên xwe bi bîr 
bînin, emegnasiya xortên Kurd, bi 
awayekî giştî û bi hev re ji bo şehîdan 
bê ducarî kirin, roja 10’ê Xakelêwe 
roja bidarvekirina Pêşewayê Kurd 
QazîMihemed, avakerê PDKI û 
yekem serkomarê Komara Kurdistanê 
û hevalên wî, di 10’ê Xakelêweya sala 
1326 (Adara sala 1947)’an de, wekî 
roja şehîdên Kurdistanê hate diyarîki- 
rin. 

Lewra îsal jî di vê boneyê de, bi 
kombûna li dewra yektir û bi awayên 


cur bi cur em şehîdên xwe bi bîr tînin 
û silavan dişînin bo riha pak ya hemû 
şehîdên riya azadiya Kurdistanê, û 
bi wan re soz û qewlên xwe nû dikin 
ku emê riya wan ya pîroz bidomînin, 
û emê bi armancên wan emegdar 
bimînin, û rêz ji malbatên wan yên 
rêzdar wekî yadgarên wan şehîdan 
bigrin. Her di vê boneyê de şîretên 
Pêşewa Qazî Mihemed ji bo xortên 
neteweya Kurd di bîr û mêjiyê xwe de 
bidin berhev, û bergirîkirina Pêşewa 
di dadgeha fermayişî ya rejîma 
paşatiyê de wekî belgeyeke dîrokî 
ya bihêz di warê selmandina rêbaza 
bi heq ya Kurd û Pêşewa û rewayiya 
mafê neteweyî yê Kurd û azadî û bu- 
hagiraniyên vê neteweyê raxînin ber 
çavan, û bikin remza berdewamiya 
li ser xebat û pêdagiriya li ser mafên 
xwe. 

Şanazî ye ji bo xelk û rêberên Kurd- 
istana Rojhilat ku tu yek ji rêberên 
wê, bi mirina xwezayî koça dawiyê 
nekirine, û berdewam ji aliyê deshilat- 


darên îranê ve pilana kuştinê ji wan 
re hatiye darêtin û necamêrane hatine 
şehîdkirin. 

Vê rastiyê jî em baş dizanin ku 
pêşewayê mezin di dema girtina xwe 
de, hewcehiya wî bi parêzeran nebû, 
û di dawî bergirîkirina xwe de bi 
eşkereyî gotiye: “Wisa tê negihîjin 
ku ez ji yasayên we, agehdar nînim, 
bi tewahî min dizanî ku berî vê ku 
arteş Mehabadê dagîr bike, ezê bême 
bidarvekirin, û her demekê jî ku min 
hez kiriba min dikarî ez xwe rizgar 
bikim, lê bizanin ku ez ew kes nebûm 
ku di dema metirsiyê de birevim. 
Çûbama kuderê? Ev der Kurdistan 
e, û nîştimana min ya pîroz e, û ez 
gora heşt pişt ji bav û kalên xwe nas 
dikim”. 

Ew gotinên zêrîn ji devê rêberekî der- 
ketine ku di roja hilbijartina xwe ya 
ji bo serkomariyê de bi qur’ana pîroz 
û alaya Kurdistanê û şerefa xwe sond 
xwariye ku heya dawî dilopa xwîna 
xwe gelê xwe bi cih nehêle, û bi can 


û mal pêşmergeyê Kurd û Kurdistanê 
be. 

Di 10’ê Xakelêweya îsal de, em di 
demekê de, wan şehîdan bi bîr tînin, 
û emegnasiya xwe di hemberî wan de 
nîşan didin ku Kurdistan û neteweya 
Kurd di piraniya beşên Kurdistanê de, 
di bêmafiyê de hatine ragirtin, û serkut 
û îşkence û bidarvekirina xortên 
neteweya Kurd bi tawana mafxwaziyê 


ji aliyê rejîmên zal bi ser Kurdistanê 
ve, û bi taybetîji aliyê deshilata 
cehnemî ya Komara Islamiya Iranê 
ve dom heye, ku niha bi ser Kurdis- 
tana Rojhilat de deshilatdariyê dike. 
Diyardeya pîs ya terorîzmê jî ku tu 
carî pêsîra Kurdan bernedaye, rêberên 
wekî Dr. Qasimlo û Dr. Şerefkendî 
û bi sedan xortên din di hemû beşên 
Kurdistanê de, ji himbêza Kurd 
derxistine. Terorîzma DAÎŞ’ê jî pêsîra 
Kurdan di Kurdistana Başûr û Ro- 
java de, bi awayekî eşkeretir girtiye. 
Terorîzma dewletî ya cudanekirî ji 
naweroka Komara Îslamî jî bi awayên 
cur bi cur, wekî DAÎŞ’ê di cihê xwe 
de ye, û bi giştî neteweya Kurd di 
rewşeke dijwartir de ye, lê bi xweşî ve 
şîretên Pêşewa Qazî Mihemed derheq 
yekgirtina Kurdan bo parastina xaka 
Kurdistanê û derbazbûn ji rewşa di- 
jwar bi awayekî hejî berçav tê girtin, û 
xortên neteweya Kurd di xebata li dijî 
vê terorîzmê de bi awayekî serkevtî 
bûn ku dengvedaneke cîhanî hebûye, 
herçend ku karwanê şehîdên Kurdan 
zêdetir kiriye. 


Lewra di vê boneyê de em rêz digrin 
ji xweragiriya Kurdan li şerê li dijî 
terorîstan de, û silavan dişînin bo 
riha wan şehîdên ku canê xwe kirine 
goriyê parastina xaka Kurdistanê û 
neteweya Kurd. 

Beşdarên birêz yên rêûresma 10’ê 
Xakelêwe, roja şehîdên kurdistanê! 

Erka li ser milên her Kurdekî dilsoj 
û nîştimanperwer e ku di vê rojê de 
bi serdankirina malbatên şehîdan û 
bi danîna qevdên gulan li ser mezarê 
şehîdan û bi pêkanîna rêûresmên bi 
bîranîn û emegnasiyê ji bo şehîdan, 
hesta geldostî û Kurdperwerane ya 
xwe bi awayekî nîşan bidin ku hêjayî 
ezîzên me yên jidestçûyî be, û tenê 
di vê rojê de em sînordar nekin, û 
pêragihîştin û pêgehandina yadgarên 
şehîdan, wate xortên wan şehîdan, 
em bi erka li ser milên xwe bizanin, 
û nehêlin ku pêvajoya jiyana xwe di 
bênaziyê de derbaz bikin. 

Pêşewayê Kurdan, derd û êşa civatên 
xelkê Kurdistanê destnîşan dike, û 
kilîda dergehê bexteweriyê dide wan, 
û xwendin û avakirina xwendingehan, 
û perwerdekirina zana û pisporan, û 
yekîtiya di nav Kurdan de, ji dersên 
pêşewayê nemir in. 

Di vê rojê de cardin, em silavan 
dişînin bo riha pak ya tewahiya 
şehîdên riya rizgariya Kurdistanê û bo 
canê pak yê pêşewayê nemir Qazî Mi- 
hemed serqafileyê şehîdan, û hevalên 
wî Seyfê Qazî û Sedrê Qazî. 

Hêvî û armancên wan bêne cî. 

Serkevtî be, xebat ji bo gihîştina bi 
azadî û mefê neteweyî û dadperwerî û 
wekheviyê 

PDKÎ 

Komîsyona Civakî 
10.01.1394 
30.03.2015 


Pêşewa Qazî Mihemed:“Bizanin ku ez ew kes 
nebûm ku di dema metirsiyê de birevim. Çû- 
bama kuderê? Ev der Kurdistan e, û nîştimana 
min ya pîroz e, û ez gora heştpişt ji bav û ka- 
lên xwe nas dikim”. 

Armancên şerê Helebçe (beşa 2 û dawî) 



Mihemednezîf Qadirî 

Ya yekemîn: Armanca rejîmê ji bo 
êrîşkirina rejîmê li ser herêmên Hele- 
bçe û Şarezûrê bi wan lêkdaneweyên 
çewt, ew bû ku herêmekê di bakûra 
îraqê de ji bo opozisyona wê demê 
ya îraqê di Başûra Kurdistanê de 
rizgar bike, û opozisyona îraqê di nav 
navxwe ya îraqê de vegeşîne. Bo vê 
armancê jî di civînên berpirsyarên 
bereya Kurdistanî û rejîma îranê di 
kirmaşanê de biryar li ser hate dan. 
Duyem: Di rewşekê de ku hêzên 
rejîma îranê li eniyên şer ên başûr û 
nawerast de, di hemberî êrîşên arteşa 
îraqê de, berbirûyê têkşikan û bêçar- 
eyiyê bûn, rejîm di hewla vekirina 
bereyeke din ya şer di herêmên 
çiyayî ên Kurdistanê de, bi armanca 
paşekêşepêkirina bi beşek ji hêzên 
îraqê û mijûlkirina wan bi şerê Kurd- 
istanê û sivikkirina vê zextê bû, ku di 
eniyên başûr û nawerasta îraqê de, li 
ser hêzên wê hebû. 

Sêyemîn: Hewla rejîma îranê bo 
veqetandina riya sereke ya Silêmanî- 
Bexdayê û pêşrewiya hêzên wê ji bo 
girtina çiyayê Qeredaxê, û girtin û 
zirarpêgehandina çalên petrolê ên 
Kerkûkê bû. Êrîşa hêzên rejîmê û şerê 
Helebçe bo girtina bendava der- 
bendîxan û derbazbûna hêzên wan ji 
çemê Sîrwan ber bi avahiyên “Ehmed 
Birnew” û hwd..., ku piştre ji aliyê 
hêzên îraqê ve hatin tunekirin, her ji 
bo vê armancê bû. 

Çarem: Xaleke girîng û nepenî û 
ranegehandî ya êrîşa li ser Helebçeyê 
pêywendiya wê bi PDKI ve hebû. 

Ji destpêka tevgera rizgarîxwaziya 
Rojhilata kurdistanê ve heya wê 
demê herêma Hewraman, Ciwanro, 
Newsûd, û gundên Deretifê, Hawar, 
û Haware kon, bibûne herêmeke 
azad, û PDKÎ ji bo birêvebirina 
karûbarên gundên wê herêma azad, 
sîstemeke xwebirêvebiriyê pêk anîbû, 
û xwendingeh bi zimanê Kurdî, bo 
xwendekarên wê herêmê ava kir, û 
desteyek ji mamostayan bo birêve- 
birina vê erka neteweyî perwerde 
kir, û dcrmanga û xizmetguzariyên 


tendurustiyê ji bo wan dabîn kir, û 
bazareke derfiroşkirin (hinardekirin) û 
anîna kalayan digel bazarên Helebçe û 
... rêk xistibû, û bemameya wergirtina 
gumrikê danîbû, û ewlehiya herêmê 
ji hêla pêşmerge ve hatibû parastin. 
Girîngiyeke zaf bi parastina jîngeha 
herêmê û şûna nîştecihbûna binke û 
baregehên PDKI hatibû dan, serbarê 
wan pêngavên xizmetkirinê, ew herêm 
bibû nawenda pêwendîgirtina PDKÎ 
di warê rêkxistinî ve digel bajarên 
parêzgehên Sine, Kirmaşan, îlam û 
raserî îranê. 

Bi giştî ew herêm, di wê demê de, 
tenê herêm li raserî Kurdistanê de bû 
ku di destên hêza pêşmerge û PDKÎ 
de bû. Lewra bibû cihê bala ragehand- 
inên giştî, û berdewam nûçegihanên 
biyanî û opozisyona Îranî serdana wê 
herêmê dikirin, û bas ji taybetmendi- 
yên demokratîk ên PDKÎ û şêweya 
wê birêvebiriya pêşkevtî dikirin. Ew 
piropagendeya ku di ragehandinan de 
dihate kirin, serbarê çalakiyên leşkerî 
ên hêza pêşmerge li dijî hêzên rejîmê, 
bi tewahî seranên rejîmê tengav 
kiribû, û karîn ji vê derfetê, ku hêzên 
bereya Kurdistanî jî, di êrîşa wan ya 
bo ser Helebçeyê de digel ketibûn, 
ji bo gihîştina bi armancên xwe ji vê 
deverê mifahê wergirin û êrîşê bikin, 
û wê herêmê bigrin. PDKÎ neçar ma 
ku di vê qonaxê de, ber bi cihên din 
binke û baregehên xwe veguhêze, û 
bibe aliyekî zirarmcnd di vî şerî de. Bi 
giştî ew xalên ku min îşare pê kirin, ji 
armancên bingehîn ên vî şerî bûn, û di 
asta Kurdistanê de jî eva yekem pilana 
hevbeş ya hêzên siyasî ên Başûra 
Kurdistanê piştî pêkanîna bereya 
Kurdistanî bû. 

Tiştek ku dixwazim bas bikim, 
axivtinên Haşimî Refsencanî serko- 
marê wê demê yê îranê li ser şerê 
Helebçeyê ye. Dema ku hêzên îranê 
Helebçe girtin, Refsencanî got ku 
herêma herî mezin ya bakûra îraq û 
Kurdistanê me girtiye, deşta bi pêt û 
bereket ya Şarezûr û pira stratejîk ya 
Zelmê me girtiye, ku di warê siyasî û 
leşkerî û aborî de, deskevta herî mezin 
ya vî şerî ye, xeynî vê yekê ku tewa- 
hiya hêzên îraqê di vî şerî de ji nav 
çûn, û bi dîl hatin girtin. Lê piştî çend 
mehan û piştî girtina bajarê Helebçeyê 
ji aliyê hêzên arteşa îraqê ve, ku bo 
girtina vê herêmê êrîşeke baş kirin ser 
hêzên Komara Îslamî di vê herêmê 
de, û her bi vî awayî ku çend mehan 
pêştir hêzên arteşa îraqê di êrîşa hêzên 
pêşmerge û hêzên Spaha Pasdaran 
a rejîma îranê de hatin tunekirin, vê 
carê hêzên îranê tûşî vê çarenûsê 


bûn, û berbirûyê meztirîn têkçûnê 
ji destê arteşa îraqê bûn, û herêm bi 
tewahî kete destê arteşa îraqê de. Di 
vê têkçûnê de Refsencanî got ku ew 
herêm ne cihê çandiniyê bûye, û ne 
jî tu berhemek ji me re heye, û ne 
jî girîngiya erdnîgariya wê heye. Ji 
bihîstina axivtinên wî zatî, mirov ew 
gotina tê bîrê ku: “Bîrdanka derevk- 
eran ze’îf (lawaz) e”. 

Serbarê vê ku di şerê Helebçe de xelk 
û xaka vê herêmê bûne sotemeniya vî 
şerî, lê xaleke erênî ew bû ku dengê 
belengaziya gelê Kurd gihande civaka 
navneteweyî, û tawanbarên vê cinay- 
eta bi sam, bi raya giştî da nasandin, 
û goriyên Helebçeyê, bûne nasnameya 
neteweyeke bê maf. Niha piştî der- 
bazbûna 27 salan bi ser vê êrîşa dijî 
mirovî û vê komkuj iyê re, em dibînin 
ku Helebçe bajarê xwîn û xebatê, dibe 
yek ji wan pênc parêzgehên herêma 
Kurdistanê, û di hola monomênta 
şehîdên Helebçeyê de, di civîneke 
fermî ya endamên parlemênta Kurdis- 
tanê, û nûnerên parlemênta îraqa fed- 
eral de, biryara parêzegehbûna vê de- 
vera bi xwîn tê dayîn. Cihê xwe ye ku 
ew deskevta siyasî ji malbatên şehîdên 
Helebçe û xelkê wê herêm pîroz 
bikim, û silavan jî bişînim bo riha pak 
ya şehîdên kîmyabarana Helebçeyê, 
û hemû wan xortên aza û cesûr ku di 
çepera parastina Kurd û Kurdistanê 
de, riha xwe kirin goriyê armancên 
gel û nîştiman. Herwisa em serê rêz û 
hurmetê bo bazên bilindfir ên PDKI û 
pêşmergeyên qehreman ên hêza Şaho 
ditewînin, ku bi qehremantiya xwe ew 
dîroka pirr ji serwerî ji bo gelê xwe 
tomar kirin. Di vî şerê hemasî de, xe- 
ynî van çend pêşmergeyên qehreman 
ku şehîd bûn, sê pêşmerge jî di hêza 
Şaho de bê serûşûn bûn, ku navên wan 
bi vî awayî bûn: Mîr Ehmed Ehmedî 
xelkê gundê Mezîdî, û Mihemed 
Selîmî naskirî bi Hemeyê Naze, xelkê 
Bayingan bûn, ku niha her du jî şehîd 
in. Ew ku wê demê ketibûn nav lepên 
hêzên îraqê de, piştî çend mehan hatin 
berdan. Pêşmergeyeke din ê qehreman 
jî bi navê Enwer Derebeyanî, niha jî 
bêserûşûn e, û bû serbazê bênav ê vî 
şerî. 

Xaleke din ya cihê baldanê ew bû 
ku rêberên nemir Dr. Qasimlo û Dr. 
Şerefkendî di dema şer de, digel 
fermandarê hêza pêşmergeyên PDKI 
û digel berpirsyarên payebilind ên 
PDKÎ di vî şerî de di pêwendiyê de 
bûn, û gellek nîgeranê qedera wê hêzê 
bûn, lewra di sibêdehiya 01.0 E13 67 
(1988)’an de, dema ku hêzên me 
ji şerê Helebçe û ji dorpêça leşkerî 
rizgar bûn, rêberê mezin Dr. Qasimlo 
ji hêza pêşmerge pêşwazî kir, û di 
kempa awareyên Rojhilata Kurdistanê 


li Barîke de, civîneke berfireh û dîrokî 
ji wan re pêk anî, û pîrozbahiya wê 
serkevtinê ku hevdem bû digel cejna 
newrozê li xelkê kir, û kêfxweşiya 
xwe û PDKÎ ji bo serkevtinê eşkere 
kir. Her di vê civînê de mixabi- 
niya xwe ji kîmyabara Helebçeyê û 
şehîdbûna zêdetir ji 5 hezar kesî ji 
xortên nîştimanperwer ku bêrehmane 
ji aliyê dijminên Kurd ve hatibûn 
şehîdkirin eşkere kir, û herwisa îşare 
bi şehîdbûna pêşmergeyên Komele 
kir ku di vî şerî de ketin boseya hêzên 
îranê de, û canê xwe gorî kirin, û bi 
boneya vê bûyera bi zirar sersaxî da 
Komeleyê. 

Her di vê rojê de tişteke gellek 
nexweş ku rû da, ragehandina 
daxûyaniya cudabûna wan kadr û 
pêşmergeyan bû ku li dijî encama 
kongireya heştemîn ya PDKI bûn, 
wan hevalan bi vê kiryarê ew serkev- 
tina mezin ku di şerê Helebçeyê de 
pêşmergeyên PDKÎ di dîroka pirr ji 
şanazî ya PDKI de tomar kiribûn, 
bi awayekî dapoşî, û xelkê Kurdis- 
tanê çi qas bi vê serkevtinê dilxweş 
bûn, ew qas jî bi cudabûnê berbirûyê 
nîgeraniyê bûn, û piştî bilavbûna vê 
daxûyaniya cudabûnê Dr. Qasimlo 
got ku ew cure kiryar, nikarin pên- 
gavên tekoşerên demokrat ji xebatê 
sist bikin û kadr û pêşmergeyên PDKI 
her wek ku di taqîkariyan de serbilind 
û serkevtî bûn, di vî warî de jî wê 
biselimînin ku alahilgirê rastîn ên rê û 
şopa demokrat in. Herwisa di 27’emîn 
salvegera kîmyabara Helebçeyê de, ez 
bi erkeke neteweyî û siyasî dizanim 
ku spas û pêzanîna xwe pêşkêşî wê 
desteya pêşmerge û gelê xwe, birê- 
zan Hemeyê Hacî Mehmûd sekreterê 
Partiya Sosyalîst a Kurdistanê, Kak 
Hamid Hacî Xalî fermandarê emeli- 
yata Helebçeyê û tekoşerê kevnar ê 
Kurd Kak Mela Fayiq û Omerê birayê 
wî bikim ku heya demên dawiyê yên 
derbazbûna me, alîkariya PDKÎ kirin. 

Herwisa şehîdê nemir birêz Şewketê 
Hacî Moşîr bi bîr tînin, ku gotina wî 
ya balkêş hertim di guhên min de 
deng vedide, ku di civîneke me ya 
hevbeş de, di “Çavgî Bawakoçek” 
de rû kire fermandarên YNK’ê û got: 
“Çi ji dest me tê, bila em ji bo PDKI 
bikin, û bila em şermezarê dîrok û 
PDKI û Kurdên Rojhilat nebin, heya 
hekî em Helbeçeyê jî bi nirxa der- 
basbûna PDKÎ ji dest bidin, ji bo me 
serkevtin e”. Di çarçoveya pilana 
derbazbûna me de, em nikarin ku 
îşare bi rola kadrê bi vec ê YNK’ê 
Kak Mihemed Mihemedemîn naskirî 
bi “Heme siyasî” nekin ku yek ji wan 
kesan bû ku tewahiya dema xwe ji bo 
alîkariya me danî. 

Qurbanîdaneke din ya Partiya Sosy- 

alîsta ya Kudistanê di dema birêve- 
birina vê erka neteweyî û nîştimanî 
de, ew bû ku bi sedema pêdagiriya 
tekoşerê kevnar ê gelê me Hemeyê 
Hacî Mehmûd, di dema vegeriyana 
wan de, ku pêşmerge bi rê kirin, 
di quntara çiyayê Sûrên di herêma 
Şarezûrê de, du pêşmergeyên qehre- 
man yên Partiya Sosyalîst bi navên 
Hacî Ebdullah Siyamêwe, Amir 
herêmê 21, yê Partiya Sosyalîst, û 
Kak Osman Qaynêce, pêşmergeyê 
qehreman yê vê partiyê şehîd bûn 
ku ji riya hevkarî û hevxebatî digel 
têkoşerên PDKI û armancên gelê 
Kurd di rojhilata Kurdistanê de canê 
xzwe yê şîrîn gorî kirin. Xaleke din 
ku yekem car e ku em îşarê pê dikin, 
destbiserkirina siyasetvanê mezin yê 
gelê Kurd Dr. Mehmûd Osman bû, bi 
sedema alîkariya Partiya Sosyalîst di- 
gel me, ku bo heyama zêdetir ji pênc 
rojan ji aliyê dezgeha îstixbarata îranê 
ve hate girtin, ku bi wî ragehandibûn 
ku partiya we li Helebçê alîkariya 
PDKI kiriye, ku ew jî bi sedema 


xwezaya neteweyî û nîştimanperwerî 
û pêwendiya kevnar digel Dr. Qasimlo 
û PDKÎ, bi wan gotibû ku ez agehdarê 
vê pirsê nînim, û hekî tiştek wisa jî 
hebûye, me tişteke neteweyî encam 
daye. Her di vê derheqê de dema 
ku Dr. Mehmûd çavên wî dikevne 
Hemeyê Hacî Mehmûd vê pirsê ji wî 
dike, û ew jî vê nûçeyê piştrast dike, 
û Dr. Mehmûdjî destxweşiyê ji wan 
dike. 

Pêwendiya siyasî ya hêzên Bereya 
Kurdistanî û PDKI ew ezmûna bi nirx 
di vî şerî de wekî dîharî anî, û bi di- 
jmin û neyarên tevgera Kurd nîşan da 
ku eva her hûn nînin ku li dijî me yek 
digrin, û hekî Kurd jî yekgirtî be, ku 
hewcehiya dîrokî jî vê yekê ji me dix- 
waze, dikare pilana neyaran pûç bike, 
û îradeya neteweyî ya xwe nîşan bide, 
ew alîkarî û dehan alîkariyên din ew 
rastiya selimandiye. Birêz û hurmet 
be, yad û bîranîna şehîdên Helebçe, û 
yekgirtîtir bin partî û aliyên siyasî ên 
Kurdistanî. 


Pêşmergeyekî PDKÎ koça dawiyê kir 



Kurdistanmedia: Silêman Sabirî 
pêşmergê PDKI piştî du salan berber- 
ekaniya di gel nexweşiyê, mixabin 
di nexweşxaneyeke Hewlêrê de koça 
dawiyê kir. 


Navbirî kurê Xidir û xelkê gundê Ner- 
zîweya bajarê Şinoyê bû, û birayekî 
wî bi navê Kerîm di sala 1983’an de 
şehîd bûye. 

Silêman Sabirî sê salan piştî 
şehîdbûna birayê xwe bû pêşmerge, 
û heya dawiya jiyana xwe bi rêbaza 
demokrat emegdar ma. 

Termê navbirî di nav aporaya kadr 
û pêşmergeyan de, û bi beşdariya 
Komîsyona Siyasî-Nizamî a PDKÎ di 
goristana şehîdên demokrat di Cêjne- 
kanê de bi axê hate spartin. 

PDKI bi vê boneyê ve sersaxiyê 
dibêje xizm û kes û kar û herwisa 
hevçeperên şehîd Silêman Sabirî. 

Teymûr Eiyasî: “îranê 5 peymanname ji 
koma wan peymannameyên navnetewî 
ku pejirandine, bi hêcetên taybetmendi- 
yên kulturî û şerî’eta îslamê binpê 
kirine, û rêzê ji wan peymannameyan 

nagire”. 



Rojên 27-28’ê Adara sala 2015 
(Xakelêweya 1393)’an, konfer- 
ansek taybet bi mafên neteweyî 
ên îranê li jêr navê “diyalog li ser 
mafên girûpên êtnîkî di îranê de” 
bi beşdariya nûnerê PDKÎ birêz 
Dr. Elî Ebdîlzade di welatê Swîsê 
de bi rê ve çû. Rojnameya Kurdis- 
tanê bona bidestxistina zanyariyên 
zêdetir di vê derheqê de û çawaniya 
birêveçûna konferansê û naweroka 
panêlê û mijarên wê, hevpeyvînek 
tevî birêz Teymûr Elyasî, berpirsê 
Komeleya Mafê Mirovan li Kurd- 
istana îranê- Jinêvê pêk anî û deqa 
gotûbêjê bi vî awayî ye: 

H: Arif Vêlzî 

Kurdistan: KakTêymûr, Şîrîn Ibadî 
di vê konfiransê de ragehandiye, ku 
me wate netewên îranê, heya niha 
derfeta vê yekê tunebûye ku bas ji 
kêşeyên xwe bikin, bi baweriya we 
Şîrîn Îbadî bi xwe heya çi qasî bawerî 
bi mafê neteweyî yê netewên îranê 
heye? 

Teymûr Elyasî: Belê gotinên Xatû 
Şîrîn Îbadî derheq bi nebûna der- 


fetek rasteqîne bo xistine ber bas a 
pirsa neteweyan di îranê de rast e, 
lê li derveyî welat, Komeleya mafên 
mirovan a Kurdistana îranê - Jinêv, 
bo heyama pitir ji 10 salan e ku bi 
awayekî sîstimatîk konfirans û civînan 
li parlemanên Ewropa û netewên 
yekgirtî li ser pirsa netewên îranê 
pêk tîne û, eva jî bo cara çeremîn e 
ku xatû Şîrîn Îbadî û Ehmed Şehîd 
bi xwe mêhvanên konfiransa me ne. 
Derheq beşa duyemîn a pirsyarê, her 
weke em dibînin, Rojhilata Navîn 
di guherînkariyên berdewam de ye, 
hatina DAÎŞ’ê û bihêzbûna wê di 
herêmê de û herweha herifîna dewl- 
etên herêmê, bûye handerek bona vê 
ku Îranî bîr ji çareyekê bikin bo pirsa 


neteweyan di îranê de. 

Diyarîkirina Yûnisî (Farsek) weke 
şêvirmendê Rûhanî bo netewên îranê 
û, beşdariya xatû Îbadî di konfiransa 
pirsa netewên îranê de zêdetir di vê 
rasterêyê de ye. 

Kurdistan: Di vê konfiransê de 
nûnerê PDKI pêdagirî li ser vê yekê 
kiriye ku tenê rêya desteberbûna ma- 
fên netewên îranê guherîna rejîmê ye, 
niha pirsyar ev e ku gelo beşdarên din 
ên konfiransê jî li ser vê baweriyê bûn 
ku take rê, guherîna rejîmê ye? 

Têymûr Elyasî: Piraniya beşdarên 
konfiransa Komeleya Mafên Miro- 


van a Kurdistana îranê - li ser pirsa 
netewên îranê, li ser vê xalê hevhizir 
bûn ku piraniya madeyên yasaya 
bingehîn a îranê li ser bingeha îslama 
Şî’eya 12 Îmamî hatine avakirin, û 
yasayên ne baş in û hewce ye ku ser 
ji nû ve bêne sererastkirin. Pirofisor 
Ebas Welî yasayên bingehîn ên îranê 
weke yasayek serkutkar bi nav kir. 

Kurdistan: Çima heya niha rejîmê 
rê nedaye ku Ehmed Şehîd seredana 
îranê bike? Di demekê de rejîm dibêje 
ku raporên Ehmed Şehîd dûr in ji 
rastiyan? 

Têymûr Elyasî: Komara Îslamî ya 
îranê tu baweriyelc bi mafên mirovan 
û wan peymannameyên navnetewî 
nine ku pejirandine, serbarê vê yekê, 
îranê diyarîkirina Ehmed Şehîd 
weke raporthinêrê taybetî ê NY ji 
aliyê Şêvra Mafên Mirovan ve, weke 
zexteke siyasî ji aliyê welatên Rojava 
ve bo ser îranê dibîne û, bi tu awayekî 
rêya çûyîn bo îranê nade wî. îranê 5 
peymanname ji koma wan peyman- 
nameyên navnetewî ku pejirandine, 
bi hêcetên taybetmendiyên kulturî û 
şerî’eta îslamê binpê kirine, û rêzê ji 
wan peymannameyan nagire. 

Kurdistan: Serbarê tewahiya wan 
raportan derheq bi binpêkirina mafên 
mirovan di îranê de ku hemû jî 
xwediyê belgeyan in, çima heya niha 
helwêstek bi kiryar ji wan welatan ne- 
hatiye dîtin ku hertim bi erênî dengê 
xwe didin raportên Ehmed Şehîd? 

Bi baweriya we raportên weha tenê 
di çarçoveya pirotestokirinê de cih 

di § ire? | Dom R:6 | 

Siyasî 


Agirî 


Netirsiyan ji mirinê remza zindîmanê ye 



Şemal Terxîbî 


Sedsala bîstemîn, sedsala serhildana 
çendîn şoreş û serhildanên azadîxwa- 
zane û di heman demê de jî, zalbûna 
totalîtarîzmê bi ser beşeke berçav ji 
herêmên cîhanê de bû. 

Sedsala du şerên cîhanî û bombeya na- 
vikî û dijayetîkirina piroseya cudahizrî 
û pêkanîna rewş û hewayê polîsî û tirsê 
û wekî Nîçe dibêje: “Di vê navberê de 
xwîna herî zêde bo çemkên wekî azadî 
û maf û rijiya”. 

Di rewşeke bi vî awayî de, û di Kurd- 
istana bindest ya Iranê de sîstema 
serberedayî ya paşatiyê tawanek encam 
da, ku heta heta di dîroka îranê de wekî 
lekeyeke reş dimnîne. 

Di 10’ê Xakelêweya sala 1326 
(1947)’an de, deshilatdarên wê demê 
yên îranê çend kes ji rêberên ostoreyî 
yên Kurdan bi tometên nerewa di 
girtîgehên xwe de li dara bêdadiyê dan. 
Pêşewa Qazî Mihemed û Seyf û sedrê 
Qazî ew kesayetiyên bêhevta ên Kur- 
dan in ku di vê rojê de hatin şehîdkirin, 
eşkere ye ku felsefeya jiuyana mirovan 
her di destpêka bûnê ve heya niha pêk 
hatibû ji jidayîkbûn û mirinê. 


Ew du têgeh jî bi dirêjahiya temenê 
mirov berdewam cihê behs û nîqaşê 
bûye, û her kes li gora dîtina xwe ber- 
hev dide, û pênaseyê jê re dike. Hinek 
kes baweriya wan bi cîhaneke din û 
zindîmana paşmerg heye û hin kesên 
din jî li ser vê baweriyê ne ku eva pêva- 
joyeke xwezayî ye û piştî nemana di vê 
cîhanê de tu jiyaneke din tuneye. 

Di her du awayên baskirî de, hest bi 
şêweyek ji tirsê ji bo pirsa mirinê tê 
kirin. 

Lê di vê navberê de hin kes hene ku ne 
tenê ji mirinê bi wateya wê ya rastîn 
natirsin belkû em dikarin bêjin ku bi 
mirinê dikenin û bi kiryarên xwe yên 
mirovî berbirûyê mirinê dibin û heya 
mirinê dixin qedeman û di heman demê 
de jî dibin sembolek bo nivşên piştî 
xwe û ew “netirsiyan ji mirinê” dikin 
waneyeke mezin bo jiyanê. Bi vî awayî 
jî jiyan ji rewşeke asayî ve tê veguhas- 
tin bo jiyaneke manadar û pirr nawerok 
ku renge bikarin vê yekê bo xala cuda- 
kirina mirovên asayî û mirovên mezin 
danên. 

Niha li gora vê pênaseyê bi dûr ji her 
cure dudiliyekê em dikarin bêjin ku 
pêşewa Qazî Mihemed ew mirovê 
mezin e ku wekî şehîdê nemir Dr. 
Qasimlo kerem kir: “Dema ku Pêşewa 
û hevalên wî hatin bidarvekirin, 
peyamek, û meşxelek da destê nivşên 
piştî xwe. Ew peyama çi ye? 

Ew peyama ew e ku yên ku şoreşgerên 
rasteqîne ne, heya hekî bi dehan 
carî mirin jî li pêşberî wan be, heya 
serkevtinê, dest ji xebatê nakişînin. Ew 
peyama ew e ku hemû hewl û tekoşîna 
me bo bextiyarî û serbilindî û xweşiya 
gelê me ye, ew peyama ew e ku ji bo 


azadiyê, neteweyeke zindî dibe fîda- 
kariyê bike. 

Di vê riyê de karwaneke dûr û dirêj ji 
şehîdan me pêşkêş kiriye, lê neteweyek 
ku bixwaze zindî bimîne, neteweyek ku 
bixwaze nîşan bide ku serbixwe ye û di 
nav neteweyên cîhanê de cihê wî heye, 
dibe nirxa azadiya xwe jî bide. 

Azadî jî her wekî ku dîrokê nîşan daye, 
nirxa wê giran e bê nirx jî nahê wergir- 
tin. Ew peyam ew e ku em bo azadî û 
demokrasiyê tekoşînê dikin. 

îro rojê piştî derbasbûna 68 salan bi 
ser şehîdkirina serkarwanê karwanê 
şehîdên Kurdistanê re, erka nivşa nû 
ya Kurdistanê ye ku herwek serdarê 
demokrasiyê kerem kir, riya şehîdan 
bidomîne heya ku bigihîje azadiyê. 

Azadiyek ku tewahiya aliyên jiyana 
mirovekî bi wateya rastîn ya peyvê bi 
xwe ve bigre, û gelê Kurd jî hevşêweyê 
hemû gelên cîhanê serbestî û azadiyê 
tam bike, û ji mirinê nesilike û berevajî 
berbe canê merg û mirinê, û nehêle ku 
meşxela xebat bo azadiyê vemire. 

Her di vir de hewce ye ku em bi bîr 
bînin ku xebata Pêşewa û hevalên 
wî, çend armancên bilind yên miro- 
vane li pêşiyê hene ku pêk hatiye ji: 
Vegeşandina dostatiya di navbera 
takên civakê û neteweyên cîhanê, û 
vegeşandina çemka aştiya neteweyî û 
dûrketina ji tundûtîjiyê û herwisa bo 
jinavbirina nedadperweriyê û bo ser- 
werî û yeksaniya takekesan ku remza 
gihîştina bi van annancan in, bêguman 
çandina tovê hêviya bi pêşerojê û yektir 
hezkirinê, û rêzgirtina ji yektir e. 



Nivşa îro rojê ya Kurdistanê dibe bi 
başî ji vê yekê têbigihîje ku rejîmên 
totalîtar û dijî gelî yên wekî komara 
Islamiya îranê, berdewam di hewla vê 
yekê de ne ku bi çandina tovê bêhêvî- 
tiyê û bêbuha nîşandana xebata gelên 
azadîxwaz û gelê Kurd, ji tamkirina 
gihîştina bi azadiyê dûr bixin, û bêhêvî- 
tiyê bikin hêvinê jiyana wan. 

Lewra berdewamiya li ser xebatê û 
hewldan bo gihîştina bi armancên 
pêşewa û Komarê, altirnatîva herî baş e 
bo vê doktorîna rejîma îranê û rejîmên 
wekî wê. 

Roja 10’ê Xakelêwe roja rêzgirtinê ye 
ji wan xortên çavnetirs ên Kurdistanê 
ye ku bi riha xwe parêzgarî ji ker- 
amet û şerafeta neteweya Kurd kirin û 
canê xwe kirin pirebaska serkevtinê û 
gihîştina bi armancên ji mêjîn ên gel. 

Roja peyman û soz nûkirinê ye digel 
wan mirovên mezin ku mana bi jiyanê 
bexşîne, û merg şermezar kirin, roja 
pêdagirîkirinê ye li ser tewahiya wan 
têgehên me’newî ku wateyê didin miro- 
vahiyê, û lêborîn, kolnedan, jixweborîn, 
cangorîtî û dehan çemkên din bi vî 
rengî pênase dikin. 



Teymûr Elyasî: Şêvra Mafên Mirovan a NY li Jinêvê û Civata 
Giştî ya NY li New York, hemû salekê îranê derheq bi binpêkirina 
mafên mirovan şermezar dikin. 

Lê bona vê yekê ku biryarname tenê li ser kaxezê nemînin û 
pêngavên bi kiryar bona cîbicîkirina wan bên avêtin, hewce ye 
ku pirs û dosiyeya binpêkariyên mafên mirovan di îranê de, ji bo 
konseya ewlekariyê bêne şandin, yan jî îran konvansiyona Romê 
bipejirîne. îran konvansiyona Romê napejirîne û Çîn û Rûsiye jî bi 
sedema qazancên aborî, li ser rêya pejirandina her biryarnameyekê 
li dijî îranê dibin asteng. 

Kurdistan: Sedem çi ne ku welatên weke Çîn, Rûsiye, Kûba, 
Pakistan û Vênêzu’êla serbarê hebûna wan hemû belgeyan, dengê 
nerênî dane raporê? 

Teymûr Elyasî: welatên navbirî bi du sedeman piştevaniyê ji îranê 
dikin: Yekem ev e ku ew welat bi xwe mafên mirovan binpê dikin 
û pirsa mafên mirovan ji bo wan ne girîng e, û ya duyemîn ev e ku 
xêncî Pakistanê ku hevsînorê îranê ye ku welatek Îslamî ye, hemû 
welatên din di bilûkek siyasî de li dijî Amerîkayê ne. 

Nerîna 

Lîderan 



“Hekî di pirsa navikî 
de lihevkirin çêbe, 
herêma Rojhilata 
Nvaîn wê bikeve metir- 
siyê de”. 



men kavil kir”. 

“Rûsiye, îran û 
Sûriye yek arman- 
ca wan heye”. 



“Bexdadî bêhnek 


genî bû, ku rûyê 
xelafetê jî heri- 
mand”. 


Saleke nû, û diruşmeke din 




Şehab Xalidî 


Rêberê Komara îslamiya îranê Elî 
Xamineyîji sala 1378 (1999)’an şûnda 
hemû salekê navekê bo sala nû ya Rojî 
diyarî dike û daxwazê ji berpirsyarên 
payebilind ên welat dike ku hemû hêz 
û şiyana xwe bi kar bînin bona vê ku 
di çarçoveya wê nav yan diruşma ku 
wî diyarî kiriye, bi awayekî pêngavên 
bi kiryar bo nehêlana kêşe û aloziyên 
di nav welat de hilgirin, ku di berjew- 
endiya nizama wan de be. 

Lewra îsal jî bi baldan bi vê ku xelk 
bi sedema diruşmên birîqedar û bê 
encam ên dewletê derheq çareserkirina 
kêşeyên wan ji dewletê bêhêvî bûne, û 
rêberê nizamê jî ku bi xwe sebebkarê 
sereke ê pêkhatina vê rewşa nebaş 
e, bi başî ji vê rastiyê têgihîştiye, bi 
diyarîkirina diruşma “dewlet, xelk, 
hevdilî û hevzimanî” dixwaze xelkê be- 
lalêdayî ê welatê me cardin bi diruşmên 
bê kiryar ên dewlet û hikûmeta xwe 
hêvîdar bike. 

Ji aliyekî din ve, digel vê ku ew 


peyama Xamineyî diselimîne ku 
kêşeyên kûr di navbera xelk û dewletê 
de hene, di heman demê de jî, nîşan 
dide ku armanc û daxwaza Xamineyî jî 
ne ew e ku dewlet daxwaziyên xelkê cî 
bi cî bike, belkû her çawa ku di peyama 
xwe de bas ji beşdariya berçav ya xelkê 
welat bi qewlê xwe di rêpîvînên 22’ê 
Rêbendanê û roja Quds de dike - ku 
di van rojên taybetî de rejîm bi anîna 
xelkê bi zorî ber bi kolanên bajaran, 
dixwaze xelkîbûna deshilata xwe bise- 
limîne- annanca wî ew ku xelk bi hemû 
awayekî di xizmeta wî û deshilata wî 
de bin, û ji bo berjewendiya nizamê, 
dev ji xwestekên xwe berdin, û bi yek 
dil û yek zimanî di hemberî dijminên 
îslamê de (ku ew bi xwe nûneratiya 
vê cure îslamê dikin!) bisekinin, û bi 
berxwedaniya xwe rê ji bo hinartina 
şoreşa Îslamî bo derveyî sînorên îranê 
-her wekî ku niha em dibînin di welatên 
wekî Sûriye, îraq û Yemenê de dike- 
xweş bikin. 

Lewra xelk bi başî ji niyetên rêberê 
nizamê û berpirsyarên din têgihîştine, û 
niha ew bêbaweriya bi dewletê di asta 
teqînê de ye. Ji ber ku sala ku derbas 
bû jî, ji bo xelkê îranê saleke pirr ji 
êş û azar û girtin û îşkence û îdam, û 
saleke reş û biyomtir ji salên berê bû, û 
dîsan hate selimandin ku Rûhanî jî ne 
dixwaze û ne jî dikare di çarçoveya vê 
sîstemê de guherînkariyan bike. 

Em dikarin bêjin ku xelkê welatê me di 
çarçoveya vê nizamê de, ne tenê nikarin 
pêngavekê jî ber bi pêş ve bavêjin, 
belkû roj bi rojê wê zêdetir berbirûyê bi 
hezaran diyardeyên kirêt û nehez yên 


Xamineyî bi diyarîkirina 
diruşma “dewlet, xelk, 
hevdilî û hevzimanî” 
dixwaze xelkê belalêdayî 
ê welatê me cardin bi 
diruşmên bê kiryar ên 
dewlet û hikûmeta xwe 
hêvîdar bike 


civakî bibin, û hejarî jî wê roj bi roj zê- 
detir geviya wan bigivişîne, û wê stûyê 
wan zirav bike, û astengiyên zêdetir ji 
salên borî, li ser riya çalakiyên wan yên 
medenî wê bêne pêkanîn. 

Belê welatê me ku diviya niha di refa 
dewletên herî pêşkevtî ên herêm û 
cîhanê de bibûya, mixabin di bin siya 
deshilata wan zaliman de, di kûrahiya 
kêşeyên cur bicur ên civakî û aborî 
de wisa bat bûye, ku tenê hiloşîna 
wê sîstemê dikare bibe destpêkek bo 
avedankirina Iraneke demokratîk û 
pêşkevtî. îranek ku êdî rêberên wê di 
peyamên xwe yên newrozî de, şanaziyê 
bi xizmetên xwe yên sala borî bikin, û 
xelk jî şanaziyê bi hebûna wan rêberên 
xwe bike ku şev û rojên xwe kirine yek 
bo bextewerî û jiyaneke asûde ji bo 
wan. Bê guman wê demê ye ku xelk û 
dewlet dibin yekdil û yekziman ji bo 
pêşvebirina welatê xwe. 

Jin û Berxwedan 


Agirî 


A 

Amîn Xusrewî: “Hilbijartina rê û rêbaza PDKI ku bi baweriya min her doma rêbaza Qazî û Qasim- 
lo û Şerefkendî ye, erkek netewî ye, û min bê tu çavnihêriyekê ev rêbaza han hilbijartiye”. 



H: Arif Vêlzî 


Xwe gorîkirin û qebûlkirina jiyaneke 
pirr ji zehmetî û awareyî û derbiderî ji 
aliyekî, û ji aliyê din ve perwerdekirin 
û xwedîkirina wan zarokan ku hêvi- 
yên gelê xwe ne, û pêşeroja gelê xwe 
yê zulmlêkirî garantî dikin, di rastî de 
cewher û regnvedana jiyana wan jinan 
e, ku hemû temenê xwe di nava refên 
PDKI de, û bona gihîştin bi armancên 
bilind ên partî û gelê xwe terxan kirine, 
û dûr ji tu çavnihêriyekê, bi salan e ku 
mil bi milê hevjînên xwe ên pêşmerge, 
tevgera netewî-demokratîk a gelê 
Kurd li Kurdistana Rojhilat bi rêberiya 
Partiya Demokrat a Kurdistana îranê li 
ser piyan radigrin, û ber bi pêşve dibin. 

Lewra di cihê xwe de ye ku her Kurd- 
ekî xwedî vijdan, serê rêz û hurmetê di 
hember jiyana we ya tejî ji zehmetî, lê 
binirx û xwedî buha de bitewîne. 

Eva jî jiyan û serpêhatiya yekji wan 
jinan e ku rêya berxwedanê kiriye 
armanca sereke a jiyana xwe: 

Birêz Amîn Xusrewî keça Bawe, sala 
1953 (1332)’an di bajarê Kurdperwer ê 
Sinê de hatiye dinê. 

Amîn Xusrewî derheq jiyana xwe ya 
hevpar dibêje ku: “Sala 1969 (1348)’an 
min û hevjînê xwe Seyîd Elî Rehmanî 
jiyana xwe ya hevpar ava kir, û ber- 
hema jiyana me jî sê kur û du keç in. 
Kurê me yê yekemîn Azad e ku niha 
pizîşkê zarokan e, Kurê duyemîn Hîwa 
ye ku xwediyê bawemameya dîplomê 
ye, kurê din bi navê Hêriş pizîşkê didan 
e, û keça me ya mezin bi navê Arezû 


lîsansa ziman heye, û keça din bi navê 
Hana jî lîsansa civaknasiyê heye”. 

Amîn Xusrewî piştî derbazkirina para 
zêdetir a temenê xwe ya siyasî di awar- 
eyî û derbideriyê de, çavnihêriya xwe 
derheq bi PDKÎ û derheq bi hevjînê 
xwe yê pêşmergê PDKI weha tîne zi- 
man: “Hilbijartina rê û rêbaza PDKÎ 
ku bi baweriya min her doma rêbaza 
Qazî û Qasimlo û Şerefkendî ye, erkek 
netewî ye, û min bê tu çavnihêriyekê ev 
rêbaza han hilbijartiye. 

Lê ez hez dikim ku Partiya demokrat 
jî zêdetir ji berê alîkar û handerê jinana 
di nav refên partiyê de, û li derveyî 
partiyê de be, da ku bikarin di xebat û 
tekoşînên xwe de serkevtî bin. Her- 
weha hêvî û daxwaza min jî ev e ku 
havjîna min, weke salên berê xwediyê 
îradeyek bihêz û şiyanên taybet bi xwe 


be di pêvajoya xebat û kar û erkên xwe 
ên netewî de”.Amîn Xusrewî di doma 
hevpeyvîna xwe de roja herî xweş a 
jiyana xwe weha tîne ziman û dibêje: 
“Dema ku Kurdistana Başûr ji zulm 
û zordariya deshilata Sedam Husênê 
dîktator rizgar bû, û gelê me di wê para 
Kurdistanê de karî bi rihetî bêhnekê 
vede, ez jî weke mirovek azadîxwaz 
û jiyandost, pir kêfxweş bûm, jiber ku 
ez li ser vê baweriyê bûm û niha jî li 
ser vê baweriyê me ku azadiya parek ji 
xaka Kurdistanê, dikare bibe alîkar bo 
parên din ên Kurdistanê jî”. 

Amîn Xusrewî herweha roja herî 
nexweş a jiyana xwe weha tîne ziman: 

“ Roja herî nexweş a jiyana min roja 
bihîstina nûçeya şehîdkirina şehîd Dr. 
Qasimlo bi destê dîplomat terorîstên 
Komara Îslamî bû, ji ber ku ez li ser 
vê baweriyê bûm ku şehîdbûna Dr. 


Qasimlo bûye sedema vê yekê ku 
Kurdistan û gelê Kurd rêberê xwe yê jîr 
û zana ji dest bide, û herweha cîhan jî 
kesatiyek weha azadîxwaz û rewşenbîr 
ji dest bide”. 

Amîn Xusrewî di dawiyê de rû li dayîk 
û jin û keçên Kurdistanê dike û bi vê 
peyamê dawiyê bi hevpeyvîna xwe 
tevî Rojnameya Agirî tîne: “Weke jin û 
dayîkek Kurdistanê ku piraniya temenê 
xwe min di nava cîhana siyaset û refên 
PDKI de derbaz kiriye, peyama min ji 
bo dayîk, keç, jin û xûşkên Kurdistanê 
ev e ku her weke salên berê piştevanê 
bizava rizgarîxwaziya gelê Kurd bi 
giştî û bitaybetî partiya xwe wate PDKÎ 
bin, da ku bikarin heya gihîştin bi xewn 
û hêvî û armancên tevahiya şehîdên 
Kurdistanê, li ser xebat û tekoşîna xwe 
ya pîroz berdewam bin”. 







Agirî 


Civakî 


04 - 04-2015 



21’ê Adarê, roja cîhaniya xebata li dijî ferq û cudahiya regezî yan tepeseriya neteweyî 




Îdrîs Stwet 


Ferq û cudahiya regezî di cîhanê de û 
di nava neteweyên cîhanê de dîrokek 
dûr û dirêj heye, û vedigere bo sedsala 
17’an û bitaybet li Qareya Afrîqaya 
Başûr de, ku spîpêstan siyaseteke zali- 
mane derheq reşpêstên vê deverê gir- 
tine pêş, û armanc ji wê siyasetê cuda- 
kirina spîpêstan ji reşpêstan û zalbûna 
spîpêstan bi ser reşpêstan de bû. Lê di 
dawiyê de bi sedema hewl û xebatên 
zaf ên xelkê, ev siyaset vêde birin, û 
li sala 1965’an civaka navnetewî bo 
vê ku nefreta ferq û cudahiya regezî û 
tepeseriya netewî û koledariyê nemîne, 
21 ’ê Adarê weke roja cîhanî ya dijî ferq 
û cudahiya regezî diyarî kirin. 

Civaka navnetewî ferq û cudahiya 
regezî wekî binpêkirina mafên mirovan 
dizane, û hemû salê di cîhanê de roja 
21 ’ê Adarê weke roja cîhaniya dijî ferq 
û cudahiya regezî tê bi bîranîn. 

Lê niha jî ferq û cudahiya regezî di 
zaf welatên cîhanê de heye, û tenê jî 
girêdayî bi rengê pêst nine, belkû zaf 
taybetmendiyên din jî hene, û heya 
heke reşpêst jî di hin welatan de nebin, 
taybetmendiyên netewî bi xwe ve 
digire, wek ferq û cudahiya ziman, ol, 
netewe. 


Di welatê îranê de de, ferq û cudahiya 
regezî, taybetmendiyên netewî dikine 
armanc, û ji aliyê desthelatdarên Îranî 
ve derheq neteweyên din ên kêmanî 
zulm tê kirin, û neteweyên kêmanî 
di vîwelatî de dikevne ber êrîşên 
regezperestên desthilatdar ên îranê, û 
desthilatdarên îranê her di destpêkê de 
siyaseta regezperestiyê girtine pêş bo 
tepeserkirina xelk û neteweyên din di 
îranê de. 


Neteweyên kêmanî yên akinciyên îranê 
hemû li ser vê baweriyêne ku siyaseta 
ferq û cudahiyê bandorek xirab li ser 
rewş û jiyana wan daniye, û bixasmanî 
ji mafên siyasî û civakî û olî bêpar in, û 
mafên wan hatine binpêkirin. 

Ji aliyekî din ve siyaseta ferq û cuda- 
hiyê di welatê îranê de derheq penab- 
eran û bitaybet penaberên Efxanistanî 
di astek bilind de ye, wek kiryarên 


nemirovane yên polîsên vî welatî tevî 
penaberan, û sînordarkirina hatûçûna 
penaberan bo parêzgehên din û bin- 
pêkirina mafê xwendinê û ...hwd. 

Cuda ji vê hizrek din di mêjiyê 
desthilatdarên îranê de cih girtiye, ev jî 
eva ye ku zaf arîşeyên ewlehî û aborî û 
ferhengî xwe ji bo netewe û regezên din 
pêk tînin, û bi vê hizrê hewla mihkirina 
netewên din û regezên din didin. 


Ji zarokan re helbestên 
Kurdî hate çapkirin 

Li bajarê îlamê yê Rojhilata Kurdistanê, ji bo cara 
yekemîn ji zarokan re helbestên taybet hat çapkirin. 

Helbestvanê kurd ê îlamî Meysem Xuranî ku wek 
“Rasan” tê naskirin, du helbest ji bo zarokên di temenê 
7-10 salî de nivîsîn û dane çapkirin. 

Meysem Xuranî di webloga xwe de gotiye, ev cara 
yekemîn e li îlamê helbest ji bo zarokan tê gotin û 
çapkirin. 

Xuranî da zanîn, ew helbest ku ji 12 rûpelan pêk hatiye 
û bi wêneyan hatiye nexşandin, ji aliyê Saziya Kulturî- 
Edebî ya Bawe Jîre ve hatiye çapkirin.Wêneyên hel- 
bestan ji aliyê Çiya Fethî ve hatine kişandin. Navên wan 
helbestan ev in: “Korpe” (zarok) û “Ewr û Xor” (ewr û 
roj). 

Çand 


Agirî 


Gotinên 

Navdaran 



A: Firat Cewerî 


Yên ku bi serketina xwe bawer in, bi 
ser dikevin. 

Vergilius 

Yên ku baweriya xwe bi xwe tînin, 
dikarin dinyayê jî îdare bikin. 

Voltaire 


Xwedê ji kesên ku pesnê xwe didin, 
nefret dike. 

St. Clement 

Sedema ji hev heznekirina jinan, mêr 
in. 

La Bruyere 


Dilxerabî hîseke ku mirovan biçûk û 
nizim dike. 

Tolstoy 


Dilxerabî wek mar e, bi xwediyê xwe 
vedide. 

Sophokles 

Ne bi tenê li ruyê mirovan, li hundirê 
wan jî binihêrin. 

Chesterfield 


Mêr ji jinên zane nefret dikin. 

Tennyson 


Hunermendekî Kurd agir berda keda xwe 

H unermendê kurd ê Rojhilata Kurdistanê yê bi navê Kemal Ezîzî, 
makêteke bajarê kevnar ê Textê Silêman, ku di heyama 6 salan de 
çêkiribû, şewitand. 

Li gorî malpera herêmî ya nîvfermî ya bi navê Ziryan, ku nûçeyên herêma Mukri- 
yanê ya Rojhilata Kurdistanê belav dike, Kemal Ezîzî ji kerbê xemsariya rayedarên 
Rêveberiya Kulturê ya Bokanê agir berda keda xwe ya 6 salan. 

Li gorî nûçeyê, wî hunermendê kurd beriya ku wê çalakiyê bike, gotibû ku raye- 
darên bajêr guh nadin ked û zehmetiya hunermendan lewma biryarek wisa dabû. 

Makêta Textê Silêman, bi sê hezar parçe dar û texteyan hatibû çêkirin. Bajarê kev- 
nar ê Textê Silêman, ku 45 km dûrî bajarê Tikabê yê Rojhilata Kurdistanê, paytexta 
Imperatoriya Mediya, Imperatoriya Sasanî û gellek împeratoriyên din bûye. 



Kurtefîlma “Koşka Mêriyan” xelata baştirîn kurtefîlmê stand 


K urtefîlma kurdî ya bi navê 
“Koşka Mêriyan” di festîvala 
navdewletî ya Swîsrayê de xelata 
“Baştirîn Kurtefîlm”ê stand. 

Çêkerê fîlmê Zana Heme ji Rûadwê 
re got, çêker û derhênerên navdar ên 
cîhanê di festîvalê de bi dîtina wê 
kêfxweş bûn. Zana Heme diyar kir 
ku fîlm di festîvalê de hat nîşandan û 


xelata “Baştirîn Kurtefîlm”ê stand. Di 
festîvalê de 18 kurtefîlm ji bo standina 
xelatê, hevrikî dikirin. 

Fîlma Koşka Mêriyan, 10 deqîqe ye û 
ji aliyê Rêveberiya Giştî ya Rewşenbîrî 
ya Germiyanê û Mala Sînemayê ve 
hatiye çêkirin. Heta niha di gellek 
festîvalan de beşdar bûye û xelatên baş 
standine. 



Hostayê Erbanê: “Divê Erbane zindî bimîne” 



KARGEHft 

ERBANEYÊ YA 

MjJSSEIN 


H unermendê Rojhilatî û hostayê xwe kir û got: “Divê kurd li hunera 

Erbanê Husên Zehawî li bajarê xwe ya resen xwedî derkevin”. 
Wanê lêdana Erbanê fêrî dersxwanên 


Li bajarê Wanê yê Bakura Kurdistanê, 
li Navenda Kulturî ya Nûdayê kursa 
fêrbûna Erbanê ji bo komek hunerhezan 
hate vekirin. Kursê du rojan dom kir. 

Hostayê Erbanê Husên Zehawî beşdarî 
wê xebatê bû û çawaniya lêdana Erbanê 
fêrî dersxwanên xwe kir. 

Zehawî piştî ku karê wî xilas bû, diyar 
kir ku yên ku tevlî kursê bibûn bi 
eşqeke mezin ve dixebitîn û got: “Er- 
bane amûra netewî ya kurdan e, lewma 
divê ev amûr zindî were hîştin, û were 
pêşxistin. 


Pirtûkek li ser Kurdên Êzidî bilav bû 


N ivîskarê navdar Fredrick Ek- 
man û şêwekar Magnus Bertos 
dawiya sala borî, pirtûkek bi zimanê 
Swêdî li ser kurdên Êzidî amade ki- 
rin, ku ew pirtûk lêkolîneke meydanî 
ye li ser jiyan û ola Êzidî ye. 

Sala 2003 - 2004 bi mebesta 
lêkolînekê li ser ol û ferhenga kurdên 
Êzidî, nivîskarên wê pirtûkê serdana 
Ermenistan û Başûra Kurdistanê 
kirin. 

Kurdên Êzidî, tevî ku gellek ferman 
û hewlên jinavbirina wan hatine dan, 


lê dîsa karîne ku ola xwe biparêzin. 
Wek wan nivîskaran di pirtûka 
xwe de, li ser zimanê kurdên Êzidî 
nivîsandine: Her kesî nikare biçe 
nava baxçeyê Êzîdiyan, ku gerek 
di serî de li derî dabe da ku derbas 
bibe, lewma baxçeyê wan her paqij û 
tendirust maye. 

Di wê pirtûkê de hatiye ku, kurdên 
Êzidî, kêmîneyek in û şanaziyê bi 
xwe dikin. Wan bi xwîna xwe baxçê 
Êzîditiya xwe av dane û xwe ji hemû 
êrîşan parastine. 

Tiştonek 



A: Mahir Berwarî 


1- Hînî û mînî, hêlîna pişta kûnî, 
ezê dibînim, tu nabînî. 

(* Wekî ya çavî ye.) 

Bersiv: Patik 

2- Kevzê mevzê, av tê dizê. 

- Behra şîn e, masî reşin. 

- Ji serve şîn e, ji nav de sur e. 

- Hespê sê, zingîr li pê. 

- Gayê beş, dindik reş, tam xweş, tê 
hûrkirin beş beş. 

- Bajêrê şîn e, mirovêt wî di reş in, 
dîwarêt wî di sur in, 

kilîka wî jî asin e. 

- Çûme çolê çolbeyarekî, heft dûv li 
pey beranekî. 

(* şaka zebeş) 

- Terr e wek xiyar, sor e wek hinar, 
şîn e/kesk e wek çinar. 

Bersiv:Şitî/Zebeş 

3- Dîzka danqut, ji serê gelî çû binê 
gelî, dindikek jê nerişt. 

- Simê gay, tijî birincê qutay. 

- Sivorê tiktikî, 107 têşkên di zikî. 

- Kumê sorik, tijî morik. 

- Hizar mirovêt dibin lihêfkekê ve. 

- Himbanok e, pirr danok e. 

- Simê gê/gay, tije xwê. (* xiwê li 
ser nahêt!) 

- Sêniya savarê, li quliya darê. 

- Sed mal şikakî, ser simê kakî. 

- Zerikek/tasek tijî morik e, çi qas 
tol/dol bike, na rije. 

- Min li dikanê kirî hebek, anî malê 
bû hezar heb. 

- Qazana îpraxa berda ji banî, kit 
neket ber derê xanî. 

- Sivorê sik sikî, yê li ser darê pin- 
dikî, 1001 di zikî. 

Bersiv: Hinar_ 

Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

















/V 


♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (251) 


Çend wêneyên taybet bi rêûresma 10’ê Xakelêwe, roja şehîdên Kurdistanê 




























